id id en uz id id id id id id ms id id ms ms ms en id hu ms en ms ms id id jv en ms id ms id ms ms id id id id id id id ms ms id ms ms ms id id jv ms sv id ms ms en ms uz en ms pt nl en en nl en en sv sv ms nl en en sv nl en en nl en it oc en nl en en sv sv id en
Resipi rendang daging. Rendang daging merupakan menu popular di hari raya terutamanya hari raya korban. Ia sedap dimakan dengan nasi, lemang, ketupat, nasi impit, pulut kuning atau nasi lemak. Rendang daging yang dimasak sempurna rasanya sedap, teksturnya lembut dan tahan lama. Memasak rendang nampak macam rumit, tetapi sebenarnya agak mudah.
Berikut kami kongsikan resipi rendang daging.
Masa persediaan: 15 minit ♦ Masa memasak: 60 minit ♦ Hidangan: 8 orang
Berikut adalah bahan-bahan yang diperlukan untuk resepi daging masak rendang.
1 kg daging lembu tempatan
2 sudu besar kerisik
2 keping asam gelugor
1 sudu besar gula perang
2 helai daun kunyit
5 helai daun limau purut
6 biji bawang merah kecil
4 ulas bawang putih
2 biji bawang besar
1 inci kunyit hidup
1 sudu kecil jintan putih
1 sudu kecil jintan manis
20 biji cili kering (blend berasingan)
Potong daging melintang urat dan bersihkan.
Potong cili kering, buang biji dan rendam dalam air panas sehingga kembang, kemudian kisar.
Kisar bawang besar, bawang merah, bawang putih, lengkuas, halia, kunyit hidup, serai, jintan putih dan jintan manis.
Hiris halus daun kunyit dan hiris kasar daun limau purut.
Rendang daging sedap dimakan dengan nasi, ketupat atau pulut kuning
Cara Memasak Rendang Daging
Berikut adalah cara memasak rendang daging.
Panaskan minyak dan tumiskan bahan kisar sehingga naik bau.
Masukkan cili kisar dan tumis sehingga garing dan pecah minyak.
Masukkan daging, gaul sebati dengan bahan tumisan dan masak hingga daging kecut sedikit.
Masukkan santan, air, kerisik, asam keping, garam dan gula perang.
Masak menggunakan api kecil dan biarkan rendang mereneh hingga pecah minyak dan daging empuk. Kacau sekali sekala untuk mengelakkan rendang berkerak.
Setelah daging empuk, masukkan daun kunyit, daun limau purut dan gaul sebati.
Masak sehingga kuah pekat / agak kering, kemudian angkat dan hidangkan.
Semoga resepi daging masak rendang ini berguna buat para pembaca.
Kategori: Daging, Lauk Pauk, Masakan Melayu
Bubur Hidangan Sampingan Kek Kuih-muih Lauk Pauk Mee dan Pasta Minuman Nasi Pencuci Mulut Pengat Petua Sambal dan Sos Sayuran
Ayam Buah Daging Ikan Makanan Dalam Tin Sayuran Sotong Telur Udang
Masakan Barat Masakan Berkuah Masakan Goreng Masakan Kukus Masakan Melayu Masakan Tradisional Tanpa Memasak
Copyright © 2021 AnekaResipi.com | Hubungi | Dasar Privasi | Penafian